Document ID: 32001D0505

Rådets afgørelse
af 26. juni 2001
om Det Europæiske Fællesskabs tiltrædelse af regulativ nr. 105 fra FN's Økonomiske Kommission for Europa vedrørende typegodkendelse af køretøjer til transport af farligt gods for så vidt angår deres særlige konstruktion
(2001/505/EF)
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab,
under henvisning til Rådets afgørelse 97/836/EF af 27. november 1997 om Det Europæiske Fællesskabs tiltrædelse af overenskomsten under FN's Økonomiske Kommission for Europa om indførelse af ensartede tekniske forskrifter for hjulkøretøjer samt udstyr og dele, som kan monteres og/eller benyttes på hjulkøretøjer, samt vilkårene for gensidig anerkendelse af godkendelser, der er meddelt på grundlag af sådanne forskrifter ("Overenskomst af 1958 som revideret")(1), særlig artikel 3, stk. 3, og artikel 4, stk. 2, andet led,
under henvisning til forslag fra Kommissionen(2),
under henvisning til samstemmende udtalelse fra Europa-Parlamentet(3), og
ud fra følgende betragtninger:
(1) De ensartede forskrifter i regulativ nr. 105 fra De Forenede Nationers Økonomiske Kommission for Europa vedrørende typegodkendelse af køretøjer til transport af farligt gods for så vidt angår deres særlige konstruktion tilsigter at fjerne de tekniske hindringer for samhandelen med motorkøretøjer mellem de kontraherende parter for så vidt angår den særlige konstruktions-måde for køretøjer til transport af farligt gods samt at opnå en høj grad af sikkerhed og miljøbeskyttelse.
(2) Der er givet meddelelse til de kontraherende parter om regulativ nr. 105, og det er trådt i kraft som bilag til overenskomsten af 1958 som revideret over for de kontraherende parter, der ikke rettidigt har givet meddelelse om, at de ikke kan tilslutte sig det.
(3) Regulativ nr. 105 bør integreres i EF-systemet for typegodkendelse af køretøjer og således supplere gældende fællesskabslovgivning -
TRUFFET FØLGENDE AFGØRELSE:
Eneste artikel
Det Europæiske Fællesskab tiltræder regulativ nr. 105 fra De Forenede Nationers Økonomiske Kommission for Europa vedrørende typegodkendelse af køretøjer til transport af farligt gods for så vidt angår deres særlige konstruktion.
Teksten til regulativet er knyttet til denne afgørelse(4).
Udfærdiget i Luxembourg, den 26. juni 2001.

Labels: 13
7
8